CPF ควักเงิน 753 ลบ.ซื้อธุรกิจผลิต-จำหน่ายลูกไก่ไข่ในจีน
CPF ควักเงิน 753 ลบ.ซื้อธุรกิจผลิต-จำหน่ายลูกไก่ไข่ในจีน 
1 ธ.ค. 2559

บริษัท เจริญโภคภัณฑ์อาหาร จำกัด (มหาชน) หรือ CPF เปิดเผยว่า Chia Tai (China) Investment Co., Ltd. (CTCI) ซึ่งเป็นบริษัทย่อยทางอ้อมในจีน ได้เข้าจองซื้อหุ้นเพิ่มทุนของ Ningxia Xiao Ming  Animal Husbandry Co., Ltd. (Ningxia Xiao Ming) ในสัดส่วน 16.54% ของจำนวนหุ้นที่ออกจำหน่ายแล้วของ Ningxia Xiao Ming ภายหลังการเพิ่มทุน คิดเป็นมูลค่ารวม ประมาณ 144.5 ล้านเรนมินบิ หรือราว 753 ล้านบาท โดยคาดว่าการเข้าทำรายการจะเสร็จสมบูรณ์ภายในปี 59
ขณะที่ Ningxia Xiao Ming จดทะเบียนจัดตั้งเมื่อปี 54 ในจีน โดยประกอบธุรกิจผลิตและจำหน่ายลูกไก่ไข่ และมีหุ้นจดทะเบียนใน  the National EquitiesExchange and Quotations ของจีน ซึ่งการเข้าลงทุนในครั้งนี้เป็นไปตามกลยุทธ์การลงทุนของกลุ่มบริษัท